Νικόλαος Κατούντας

Ο Νικόλαος Κατούντας (1943) είναι Έλληνας στρατιωτικός γεννημένος στην Πάτρα. Αγνοείται από τις 22 Ιουλίου του 1974.

Βιογραφία  
Ο Νικόλαος Κατούντας ήταν απόφοιτος της Σχολής Ευελπίδων και ήταν εκπαιδευμένος ως καταδρομέας, αλεξιπτωτιστής, βατραχάνθρωπος και χιονοδρόμος ενώ ήταν τελειόφοιτος της Νομικής Σχολής Αθηνών. Το 1973 μετατέθηκε στην Κύπρο με το βαθμό του υπολοχαγού33η ΜΚ:Πεσόντες και αγνοούμενοι και συγκεκριμένα στην 33η Μοίρα Καταδρομών (ΜΚ) ως διοικητής λόχου. 

Κατά τη διάρκεια της τουρκικής εισβολής, ο Κατούντας έλαβε μέρος ως διοικητής του 31ου Λόχου Κρούσεως της 33 ΜΚ στην επιχείρηση κατάληψης του φρουρίου του Αγίου Ιλαρίωνα που ξεκίνησε τη νύχτα της 20ης Ιουλίου 1974Νεοπτόλεμου Κότσαπα, Κερύνεια Εάλω-33η Μοίρα Καταδρομών, Λευκωσία 2010, σ. 24.. Παρά την αρχική της επιτυχία (κατάληψη υψώματος ΠετρομούθκιαΓιάννης Κ. Λάμπρου, Ιστορία του Κυπριακού - Τα χρόνια μετά την ανεξαρτησία, 1960-2004, Λευκωσία 2004, σ. 554.), το πρωί της επόμενης μέρας η 33 ΜΚ αναγκάστηκε να συμπτυχθεί εξαιτίας της έλλειψης πυρομαχικών και της μη έλευσης ενισχύσεων, ενώ την κατάσταση επιδείνωσε ο θάνατος του διοικητή της μοίρας, Γεωργίου ΚατσάνηΝεοπτόλεμου Κότσαπα, 2010, σ. 24-32..

Το πρωί της 22ας Ιουλίου του 1974 ο Νικόλαος Κατούντας, όντας επικεφαλής λόχου δύναμης 62 καταδρομέων έσπευσε προς ενίσχυση του 251 Τ.Π. του Παύλου Κουρούπη, το οποίο μαχόταν εναντίον των εισβολέων στην Κερύνεια. Εκεί, ο Κατούντας και οι άνδρες του έδωσαν μάχες εκ του συστάδην καθώς βρέθηκαν αντιμέτωποι με τον κύριο όγκο της τουρκικής αποβατικής δύναμηςΣπύρου Παπαγεωργίου, Πεθαίνοντας στην Κύπρο, εκδόσεις Επιφανίου, δ' έκδοση, Λευκωσία 2010, σ. 123-128.. Την ίδια μέρα, κατά τη διάρκεια της οπισθοχώρησης, διότι ήταν πλέον ορατός ο κίνδυνος του εγκλωβισμού μετά την κατάληψη της πόλης από τον εχθρό, ο Κατούντας (ο οποίος είχε ενδιάμεσα τραυματιστεί ελαφρά στο πόδι) μαζί με ομάδα τεσσάρωνΝεοπτόλεμου Κότσαπα, 2010, σ. 45. ή έξιΣπύρου Παπαγεωργίου, 2010, σ. 129. ανδρών δέχτηκε επίθεση από πολυάριθμη εχθρική δύναμη κοντά στο Τέμπλος. Αν και δύο από τους στρατιώτες που τον ακολουθούσαν διασώθηκαν, μεταξύ αυτών και πεζικάριοι του 251 τάγματος πεζικού ως επίσης και μέλη του επιτελείου του διοικητή του 251 Τ.Π. αντισυνταγματάρχη Παύλου Κουρούπη, ο ίδιος παραμένει από τότε αγνοούμενοςΝεοπτόλεμου Κότσαπα, 2010, σ. 45-47.Στις ελληνικές απώλειες της ίδιας σύγκρουσης συμπεριλαμβάνονται άλλοι 17 νεκροί και αγνοούμενοι άνδρες των ειδικών δυνάμεων (βλ. Καταδρομέας, τ.3, σ. 7).. Στρατιώτες που πολέμησαν υπό τις διαταγές του Κατούντα, πιστοποίησαν την γενναιότητα που επέδειξε κατά τη διάρκεια των μαχών τοσον  σε Άγιο Ιλαρίωνα οσον  και στο κτιριο της μητρόπολης Κερύνειας.Σπύρου Παπαγεωργίου, 2010, σ. 124.Νεοπτόλεμου Κότσαπα, 2010, σ. 47.Ελευθερία Online: Νικόλαος Κατούντας: Ο Λεωνίδας της Κύπρου.

Τιμές μετά την εξαφάνιση
Μετά την εισβολή, προήχθη επ' ανδραγαθία  σε αντισυνταγματάρχη πεζικούΝεοπτόλεμου Κότσαπα, 2010, σ. 46 ενώ με Προεδρικό Διάταγμα της 12ης Δεκεμβρίου του 2008 προήχθη στο βαθμό του αντιστράτηγουΕφημερίς της Κυβερνήσεως της Ελληνικής Δημοκρατίας, τ. 3, αρ. φ. 1178, 31 Δεκεμβρίου 2008.. Προτομές του υπάρχουν σήμερα στην πλατεία της οδού Αριστομένους στην Καλαμάτα καθώς και στο στρατόπεδο Δελφινιού Λαγκάδας στη Χίο, το οποίο φέρει και το όνομά τουΑποκαλυπτήρια προτομής Νικολάου Kατούντα. Παράλληλα το ονοματεπώνυμο του Νικολάου Κατούντα δόθηκε και σε δρόμο του ημικατεχόμενου δήμου Αγλαντζιάς στη Λευκωσία.

Παραπομπές

 Εξωτερικοί σύνδεσμοι 
Αχαιοί αγωνιστές της Κύπρου
Στοιχεία αγνοούμενου
Στοιχεία αγνοούμενου 
Αποκαλυπτήρια προτομής Νικολάου Kατούντα
15η Ιουλίου 1974: ένα κενό στον Χρόνο, μία πληγή στη Μνήμη

Κατηγορία:Έλληνες αξιωματικοί επίλεκτων δυνάμεων
Κατηγορία:Τουρκική εισβολή στην Κύπρο